સીઝાન પર ગ્રીન કાર્ડ માટે જ મેરેજ કરવાનો આરોપ મુકાયો | નવગુજરાત સમય
સીઝાન પર ગ્રીન કાર્ડ માટે જ મેરેજ કરવાનો આરોપ મુકાયો
08-01-2021 10:15 AM
પોપ્યુલર ટીવી શો 'કસૌટી જિંદગી કી'માં અનુરાગ બસુનો રોલ પ્લે કરનારો સીઝાન ખાન વિશે રિસન્ટલી ન્યૂઝ આવ્યા હતા કે, તે ટૂંક સમયમાં મેરેજ કરશે. સીઝાને પોતાના બર્થ ડે પર એક મહિલા સાથેનો તેનો ફોટોગ્રાફ શૅર કર્યો હતો અને તેના પ્રત્યે પોતાનો પ્રેમ વ્યક્ત કર્યો હતો. જોકે, હવે અન્ય એક મહિલાએ દાવો કર્યો છે કે, સીઝાને તેની સાથે ઓલરેડી મેરેજ કર્યા હતા.
અમેરિકામાં રહેતી પાકિસ્તાની મહિલા આઇશા પિરાનીએ સિઝાન પર ગંભીર આરોપ મૂક્યો છે. તેણે દાવો કર્યો હતો કે, તે અને સીઝાન 2015 અને 2017 દરમિયાન મેરિડ હતા. એટલું જ નહીં આઇશાએ કહ્યું હતું કે, સીઝાને અમેરિકાનું ગ્રીન કાર્ડ મેળવવા માટે જ તેની સાથે મેરેજ કર્યા હતા.
આઇશાએ એક ઇન્ટરવ્યૂમાં કહ્યું હતું કે, 'તે ભલે 50 વખત મેરેજ કરે, મને એની પરવાહ નથી, પરંતુ તેણે આ પહેલાં પણ મેરેજ કર્યા હતા એ વાતને તે કેમ છુપાવી રહ્યો છે? તેણે મારી સાથે વિશ્વાસઘાત કર્યો હતો અને અમેરિકામાં ગ્રીન કાર્ડ મેળવવા માટે મારો ઉપયોગ કર્યો હતો. તેને જેવું ગ્રીન કાર્ડ મળ્યું કે તરત જ તેણે ડિવોર્સ ફાઇલ કર્યા હતા.' બીજી તરફ સીઝાને પોતાના બચાવમાં કહ્યું હતું કે, 'મેં ક્યારેય આઇશા સાથે મેરેજ કર્યા નથી. તે એક ક્રેઝી ફેન છે. આવા લોકો વિશે વાત કરવી નિરર્થક છે.'